***Информационен ден по******Програма за транснационално сътрудничество***

***„Балкани – Средиземно море" 2014-2020***



На 11 февруари 2016 г. в гр. София, Бест Уестърн Хотел Експо се проведе  национален информационен ден по Програмата за транснационално сътрудничество "Балкани-Средиземно море" 2014-2020 г, организиран съвместно от Главна дирекция „Управление на териториалното сътрудничество", Министерствата на регионалното развитие и благоустройството (МРРБ) и Управляващия орган на програмата - Министерство на икономиката, развитието и туризма на Гърция.

Географският обхват на програмата за транснационално сътрудничество „Балкани – Средиземно море" 2014-2020 г. включва участието на три държави-членки на ЕС: Гърция, Кипър и България и две държави кандидат-членки на ЕС: Албания и Македония. Програма „Балкани – Средиземно море"  включва  две приоритетни оси през програмния период 2014-2020: Предприемачество и иновации и Околна среда.
Програмата позволява на публичните органи и организации с нестопанска цел да осъществяват дейности за подобряване и насърчаване на сътрудничеството, обмяна на опит и добри практики в съответствие с приоритетите на Европа 2020 за интелигентен, устойчив и приобщаващ растеж.

Първата покана за проектни предложения по програмата за транснационално сътрудничество Интеррег-V-Б „Балкани-Средиземно море" 2014-2020 г. **(BalkanMed)** e публикувана на **16 декември 2015 г.** Общият бюджет на поканата възлиза на **20 132 788 евро**, от които 17 112 870евро са средствата от ЕС (от Европейския фонд за регионално развитие и от Инструмента за предприсъединителна помощ), а останалите 3 019 918 евро са осигурени от националното съфинансиране на държавите-участнички в програмата.

**Крайният срок за подаване на проектни предложения е 15 април 2016 г.**

По първата покана са отворени за кандидатстване и двете приоритетни оси:

Приоритетна ос 1 „Предприемачество и иновации" (с предвиден бюджет от 7 793 338 евро) и

Приоритетна ос 2 „Околна среда" (с предвиден бюджет от 12 339 450 евро)

Проектите трябва да включват **партньори от поне три страни** от общо петте държави-участнички (Гърция; България; Кипър; Албания и Бивша Югославска Република Македония).

Бюджетът на проектите по Приоритетна ос 1 може да варира от 500 000 евро до 1 000 000 евро, а по Приоритетна ос 2 - от 500 000 евро до 1 500 000 евро.

Допълнителна информация във връзка с поканата и подаването на проектни предложения,

<https://sites.google.com/site/interregbalkanmed> и

[http](http://www.interreg.gr/en/programmes/2012-05-11-09-00-08/balkan-mediterranean.html)[://www.interreg.gr/en/programmes/2012-05-11-09-00-08/balkan-mediterranean.html](http://www.interreg.gr/en/programmes/2012-05-11-09-00-08/balkan-mediterranean.html%D0%9F%D1%80%D0%B5%D0%B7%D0%B5%D0%BD%D1%82%D0%B0%D1%86%D0%B8%D0%B8)

***Презентации от информационния ден:*** [Distribute.rar](https://www.uni-ruse.bg/international/info-pane/SiteAssets/Distribute.rar)